ออมสินออกเงินฝาก5เดือนดอก5%
ออมสิน ออกเงินฝากประจำ 5 เดือน ดอกเบี้ย 5% เป็นของขวัญส่งท้ายปี 2553 พร้อมจัดแคมเปญสินเชื่อเคหะ &#8220;สร้าง ซื้อ หรือรีไฟแนนซ์&#8221; วงเงินกู้สูง ดอกเบี้ย 0% นาน 3 เดือน
22 ธ.ค. 2553

ออมสิน ออกเงินฝากประจำ 5 เดือน ดอกเบี้ย 5% เป็นของขวัญส่งท้ายปี 2553 พร้อมจัดแคมเปญสินเชื่อเคหะ “สร้าง ซื้อ หรือรีไฟแนนซ์” วงเงินกู้สูง ดอกเบี้ย 0% นาน 3 เดือน 
นายเลอศักดิ์ จุลเทศ ผู้อำนวยการธนาคารออมสิน เปิดเผยว่า ธนาคารออมสินเตรียมออกผลิตภัณฑ์เงินฝากประจำ 5 เดือน ดอกเบี้ย 5% โดยฝากขั้นต่ำที่ 5 หมื่นบาท สูงสุดไม่เกิน 1 ล้านบาท ซึ่งผู้ฝาก 1 ราย สามารถฝากได้เพียง 1 บัญชี และจำกัดจำนวนผู้ฝากวันละ 1,500 รายเท่านั้น 
นอกจากนี้ ธนาคารยังนำบริการทางการเงินภายใต้เงื่อนไขพิเศษเฉพาะในงาน อาทิ สินเชื่อเคหะ สำหรับปลูกสร้างที่อยู่อาศัย ซื้อที่อยู่อาศัย หรือ รีไฟแนนซ์ ด้วยวงเงินกู้สูง และอัตราดอกเบี้ย 0% นาน 3 เดือน และ 9 เดือนต่อไปในปีแรกคิดดอกเบี้ยคงที่ 1.25% ปีที่ 2 คิดอัตราดอกเบี้ยลูกค้ารายย่อยชั้นดี (MLRซึ่งเท่ากับ 6 % )-2 และตั้งแต่ปีที่ 3 MLR -0.5% พร้อมฟรีค่าธรรมเนียมการให้บริการสินเชื่อ และฟรีค่าธรรมเนียมการประเมินราคาหลักทรัพย์ในกรณีที่ธนาคารเป็นผู้ประเมิน
ทั้งนี้ ยังเปิดรับฝากสลากอออมสินพิเศษ 3 ปี อัตราผลตอบแทนหน่วยละ 52.375 บาท (ฝากหน่วยละ 50 บาท ดอกเบี้ย 2.375 บาท) พร้อมแคมเปญ “รางวัลเลือกได้ตามใจ” มูลค่ากว่า 1.2 ล้านบาท มีรางวัลให้ผู้โชคดีได้เลือกถึง 3 แบบ ได้แก่ 1.คอนโดมีเนียม 2.ทองคำ และ 3.รถยนต์ดัดแปลงเพื่อการพาณิชย์พร้อมทองคำ จับรางวัลทุกวันที่ 16 ของเดือนเป็นเวลา 9 เดือนติดต่อกัน รวมจำนวน 12 รางวัล